Nr. ..................../............................2024

**REFERAT DE APROBARE**

***privind modificarea și completarea anexei nr. 2 la Procedura de înregistrare, raportare şi declarare a operatorilor economici care introduc deşeuri în ţară pentru a fi valorificate, aprobată prin Ordinul ministrului mediului, apelor și pădurilor nr. 1736/2022***

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de ordin privind modificarea și completarea anexei nr. 2 la Procedura de înregistrare, raportare şi declarare a operatorilor economici care introduc deşeuri în ţară pentru a fi valorificate, aprobată prin Ordinul ministrului mediului, apelor și pădurilor nr. 1736/2022*.*

Baza legală a proiectului de ordin supus aprobării o constituie prevederile art. 7^2 alin. (2) din Hotărârea Guvernului nr. 788/2007 privind stabilirea unor măsuri pentru aplicarea [Regulamentului Parlamentului European şi al Consiliului (CE) nr. 1.013/2006](/eurolegis/ro/index/act/60560#A0) privind transferul de deşeuri, cu modificările şi completările ulterioare, precum şi ale art. 57 alin. (1), (4) şi (5) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, şi ale art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor şi Pădurilor, cu modificările şi completările ulterioare.

Ordinul ministrului mediului, apelor și pădurilor nr. 1736/2022 privind aprobarea Procedurii de înregistrare, raportare şi declarare a operatorilor economici care introduc deşeuri în ţară pentru a fi valorificate a fost publicat în Monitorul Oficial al României, Partea I, nr. 637 din 28 iunie 2022.

Având în vedere situațiile apărute în practică cu privire la modificarea condițiilor care au stat la baza aprobării cererilor de înrolare în aplicația SIATD – modulul ROAFM, precum și faptul că reprezentanții Gărzii de Mediu au atribuții de control al tuturor documentelor care stau la baza desfășurării activității de introducere, transport și valorificare a deșeurilor pe teritoriul național, se impune modificarea anexei nr. 2*la Procedura de înregistrare, raportare şi declarare a operatorilor economici care introduc deşeuri în ţară pentru a fi valorificate*.

 Față de cele de mai sus, vă transmitem alăturat, în vederea avizării și aprobării, *proiectul de ordin privind modificarea și completarea anexei nr. 2 la Procedura de înregistrare, raportare şi declarare a operatorilor economici care introduc deşeuri în ţară pentru a fi valorificate, aprobată prin Ordinul ministrului mediului, apelor și pădurilor nr. 1736/2022.*

**PREȘEDINTE,**

**Laurențiu Adrian NECULAESCU**